Praat Saam · RSG - iono.fm
RSG | Podcast , ±46 min episodes every day	|
Die Minister van Kommunikasie, Nomvula Mokonyane, sê die SAUK-raad het nie die regte prosesse gevolg in sy aankondiging oor planne om personeel af te lê nie, terwyl president Cyril Ramaphosa werkers by Cosatu die versekering gegee het dat daar geen planne is om sowat 30 000 staatsamtenare die trekpas te gee nie. Wat is die prosesse en prosedures wat in plek moet wees wanneer maatskappye werkers aflê?
President Cyril Ramaphosa het diplomate in Pretoria verseker dat Suid-Afrika konsensus oor grondhervorming sal bereik om die ekonomie te verstewig. Die Parlement se hersieningskomitee oor grondonteiening sonder vergoeding het sy openbare sittings vroeër afgesluit nadat uiteenlopende menings oor die kwessie uitgespreek is. Ons bespreek die Parlement se rol in die grondonteieningsproses met proff. Erwin Schwella en Andre Duvenhage.
Die Minister van Basiese Onderwys, Angie Motshekga, sê veiligheid by skole is 'n saak waarby al die belangegroepe, insluitend ouers, betrokke moet wees. Dit is na aanleiding van die sewentienjarige leerder wat 'n onderwyser by 'n skool in Noordwes doodgesteek het. Is onderwysers se veiligheid in die klaskamer in gedrang?
Die regering sê Suid-Afrika is nie die enigste land wat `n resessie ondervind nie. Die Minister van Ekonomiese Ontwikkeling, Ebrahim Patel, sê die inkrimping van die ekonomie het nie alle sektore beïnvloed nie en behoort nie te lank te duur nie. Kan 'n beleid soos inklusiewe kapitalisme voordelig wees vir Suid-Afrika?
Daar is kommer dat die voedselsoorte wat van BTW vrygestel is, nie baie voedingswaarde en genoeg proteïen bevat nie. Hoe kry ons balans tussen wat die voedselvervaardigingssektor verlang en wat verbruikers se las sal verlig?
Die Instituut vir Sekerheidsstudies sê daar is 'n behoefte vir 'n holistiese benadering in die bekamping van misdaad. Kan 'n konsep soos herstellende geregtigheid tussen slagoffers en oortreders werk?
Dit was gister 17 jaar sedert 'n reeks terreuraanvalle in die VSA gepleeg is. Wat was die impak van die gebeure van 11 September 2011 op die globale politieke omgewing en die Moslemgemeenskap?
Die wapenmaatskappy, Rheinmetall Denel, sê hy sal voortgaan om intensiewe berading te bied aan die naasbestaandes van die slagoffers wat in verlede week se ontploffing op Somerset-Wes dood is. Agt werkers het tydens die voorval gesterf. Die DNS-resultate word vandeesweek verwag, waarna die slagoffers se name amptelik bekendgemaak sal word. Watter impak het so 'n tragedie op 'n gemeenskap?
Watter rol speel Afrikaanse mense, en watter rol moet hulle speel, in die diskoers van die land?
Prof Nico Koopman van die Universiteit van Stellenbosch skryf in 'n artikel, “Die rykdom van godsdienstige en sekulêre geloofstradisies is deel van die ryke erfenis wat ons in hierdie dae vier. Godsdienstige tradisies leer ons om God te eer deur die soeke na 'n lewe van menswaardigheid vir almal, en 'n lewe van vrede, vryheid en geregtigheid vir mens, dier en natuur. Vieringe, soos die viering van Erfenismaand, inspireer ons om soos ons dapper erflaters te soek na geregtigheid in die politiek en die ekonomie, in die ekologie en die burgerlike samelewing, in die klaskamer en die kerk.”
Die statistikusgeneraal, Risenga Maluleke, sê sowat 60% van geboorteregistrasies bevat nie inligting oor die pa nie. Wat is die aanpassings en uitdagings om sonder 'n pa groot te word?
20 Sep RSG Dokumentêr
21 Sep Middagvervolgverhaal
18 Sep Middagvervolgverhaal
24 Sep Middagvervolgverhaal
17 Sep Praat Saam